Ajuntament de Vilafranca | RTVVilafranca\nL’ajuntament de Vilafranca i Vinseum tornen a posar la mirada sobre la premsa de biga de l’Avinguda de Tarragona, tot i que sense un calendari clar\nUn cop passat l’any 2015 i la Capitalitat Cultural de Vilafranca, l’ajuntament i el museu recuperen el dilema que suposa la situació de la premsa de biga de l’Avinguda de Tarragona.\nL’administració local respon millor que la resta d’administracions a les exigències de reducció de dèficit\nLes dades que ha fet públiques recentment el Ministeri d’Hisenda i Administracions Públiques, referents a les liquidacions entre ingressos i despeses corrents del 2014, dibuixen un mapa en què l’administració local és l’única que compleix els objectius de reducció de dèficit públic marcats arran de la crisi econòmica.\nEls reis d’Orient demanen “salut, pau i amor per a tothom” en la seva visita a Vilafranca\nEls reis Melcior, Gaspar i Baltasar, protagonistes indiscutibles de la nit de dimarts, van arribar a la Plaça de la Vila poc després de dos quarts de vuit del vespre.\nEl voluntariat com a “força transformadora necessària i imprescindible” centra l’acte de reconeixement als voluntaris vilafranquins de l’ajuntament\nL’Ajuntament de Vilafranca ha volgut reconèixer la feina que fan dia a dia, de forma altruista, els voluntaris de les entitats de la vila i dijous passat va organitzar una taula rodona per intercanviar experiències a l’entorn del concepte de voluntariat.\nL’Ajuntament de Vilafranca ha aprovat la elaboració d’un Pla de Biblioteques i Lectura Pública\nEl Pla ha de posar al dia els equipaments, en relació al que marca la Generalitat, del sistema bibliotecari.\nVilafranca en Comú vol impulsar l’elaboració d’un pla de biblioteques i lectura pública davant les mancances actuals\nEl grup municipal de Vilafranca en Comú ha presentat a la resta de grups del consistori una moció per potenciar la lectura pública i el sistema bibliotecari local i comarcal.\nL’Ajuntament de Vilafranca ha aprovat unes ordenances congelades i amb més bonificacions per incentivar la creació de llocs de treball\nEl tema més destacat del ple ordinari del mes d’octubre ha estat l’aprovació de les ordenances fiscals, és a dir els impostos i taxes municipals que pagaran els vilafranquins l’any vinent.\nComença una nova temporada del mercat d’artesania, brocanters i pintura\nDiumenge arrenca una nova temporada del mercat d’artesania, brocanters i pintura que se celebra cada segon diumenge de mes a la rambla de Sant Francesc. El mercat està organitzat pel Col·lectiu d’artesans, brocanters i pintors del Penedès i l’Ajuntament de Vilafranca.


Morella i la Vall d’Uixó acorden la creació de paquets turístics conjunts | EbreActiu.cat, revista digital per a la gent activa | Terres de l'Ebre...\nMorella i la Vall d'Uixó acorden la creació de paquets turístics conjunts\nMorella i les coves de Sant Josep de la Vall d’Uixó són un referent de la Comunitat Valenciana. Foto: cedida\nL'Ajuntament de Morella i de la Vall d'Uixó han arribat a un acord a Fitur, una de les fires de turisme més importants a nivell mundial, per promocionar conjuntament aquestes dues destinacions turístiques, que es troben entre les més destacades de la província de Castelló i tenen una oferta turística complementària.\nL'alcalde de Morella, Rhamsés Ripollés, i l'alcaldessa de la Vall d'Uixó, Tània Baños, plasmaran les mesures concretes en un conveni de col·laboració que se signarà en les pròximes setmanes. Entre elles destaca la presència prioritària de la informació de les dues localitats en les respectives Tourist Info i la creació de paquets conjunts.\n“Si volem ser un municipi turístic ens hem de fixar en el treball realitzat per Morella, que ha aconseguit tenir una marca turística potent i reconeguda”, ha afirmat Baños, per a qui aquesta és “una aposta conjunta de present i de futur, perquè tenim un nínxol de mercat i un públic compartit”. Així, a través d'aquesta iniciativa “podrem arribar a més gent i això ens beneficiarà tant a la Vall d'Uixó com a Morella”.\nLa creació de sinergies “suma esforços,posa en valor els nostres recursos turístics, els fa més atractius i crea noves experiències per al turista”, han apuntat els alcaldes. Morella té ja camí recorregut en la col·laboració amb altres destinacions turístiques i el balanç és positiu. Per això, s'espera repetir aquest èxit “perquè podem aportar-nos molt i retroalimentar”, han finalitzat.


L’Ajuntament considera la reducció de l’IRPF del nispro per a la Renda de 2016 “insuficient” i reclama una rebaixa mínima del 50% permanent : Ajuntament Callosa d'en Sarrià\nInici » Agricultura » L’Ajuntament considera la reducció de l’IRPF del nispro per a la Renda de 2016 “insuficient” i reclama una rebaixa mínima del 50% permanent\nL’Ajuntament considera la reducció de l’IRPF del nispro per a la Renda de 2016 “insuficient” i reclama una rebaixa mínima del 50% permanent\n*El Ministeri d’Hisenda redueix l’IRPF a Callosa d’en Sarrià del 0,37% al 0,26% només per a 2016\nL’equip de govern de Callosa d’en Sarrià ha qualificat la reducció que ha realitzat el Ministeri d’Hisenda sobre l’IRPF del nispro en el municipi per als índexs de rendiment net aplicables el 2016 d’ “insuficient”.\nEl BOE ha publicat hui que l’índex de l’IRPF baixarà a Callosa d’en Sarrià del 0,37% actual al 0,26% per estar afectada per circumstàncies excepcionals com són les inclemències meteorològiques. No obstant açò, encara que suposarà cert alleujament per als productors agrícoles de la localitat, no compleix amb les expectatives, que tant l’Ajuntament com el sector agrícola porten anys reivindicant.\nL’alcalde, Josep Saval, ha tornat a insistir que és necessària una rebaixa d’almenys el 50%, atés que és un fruit que necessita de molta mà d’obra i la delicadesa de la qual requereix d’un procés de recol·lecció molt artesanal, i que aquesta rebaixa tinga un caràcter permanent perquè no haja de ser revisada cada any.\nA més, La regidora d’Agricultura, Lumi Puigcerver, ha explicat que des de fa dues dècades la rendibilitat de les explotacions del nispro “es vénen reduint per factors com la sequera que porta com a conseqüència augmente el preu de l’aigua, el cost de l’energia, les traves burocràtiques i la competència intra i extra comunitària”. Així mateix, ha assenyalat que també es redueix la rendibilitat per “les reiterades inclemències meteorològiques que suposen temporada després de temporada dificultats afegides al sector. Açò fa que els sistemes de tributació que no s’actualitzen es convertisquen en elements que resten competitivitat, rendibilitat al productor i un gradual abandó de l’activitat”.\n« José Vicente Palacio, tercer en les X Millas de l’Alfàs del Pi\nLa música antiga tornarà a sonar a Callosa d’en Sarrià del 25 d’agost al 2 de setembre amb ‘Musicaloxa’ »


Al país fallit hi ha milers de refugiats en centres de detenció, on pateixen tortures i “horrors inimaginables”\n4 min. Brussel·les 18/03/2018 00:00\n651x366 Imatge de l’incident de dijous entre una patrullera líbia i l’Open Arms. / XAVIER BERTRAL Imatge de l’incident de dijous entre una patrullera líbia i l’Open Arms. / XAVIER BERTRAL\nLa Unió Europea (UE) ha fet un gir en la seva política d’immigració per blindar-se davant l’arribada per vies irregulars de nous estrangers. L’auge dels partits populistes i d’extrema dreta ha fet que els governs europeus hagin optat en els últims anys per frenar el discurs antiimmigració d’aquests partits tancant les fronteres i traslladant el control de les fronteres exteriors a països tercers com Líbia, un país fallit assetjat per màfies que trafiquen amb els immigrants i refugiats que intenten arribar a Europa per la ruta del mediterrani central.\nLa UE -premi Nobel de la pau- s’ha convertit en una fortalesa que privilegia els seus interessos polítics a la defensad dels drets humans. Ni la colpidora imatge d’Aylan, el nen sirià que es va ofegar en una platja turca, va fer canviar la política dels Vint-i-vuit. En plena crisi migratòria, Europa va apostar per finançar Líbia amb un únic objectiu: tancar una altra ruta de la immigració clandestina. Diners a canvi de retornar a Líbia els immigrants interceptats al mar.\nLíbia va rebre l’any passat 130 milions d’euros de la UE “per fer front al flux migratori” i 46 milions més per equipar i formar guardacostes, els mateixos que han proferit en diferents ocasions amenaces de mort a immigrants i ONGs en alta mar. Són diners destinats a un país que, des del derrocament de Muammar al-Gaddafi el 2011, no ha tingut un govern estable.\nL’alt comissionat de l’ONU per als drets humans, Zeid Ra’ad al Hussein, va visitar a finals de l’any passat els centres de detenció i va demanar a la comunitat internacional que no tanqués els ulls davant els “horrors inimaginables” que viuen els immigrants a Líbia. “És una atrocitat per a la consciència humana”, va advertir l’alt comissionat. Al Hussein també va assegurar que la intervenció de la UE al país “no ha fet res per a reduir el nivell d’abusos que pateixen els refugiats”.\nAls centres de detenció oficials s’hi sumen els no oficials, una mena de presons secretes gestionades per les màfies a les quals ni les ONG ni l’ONU tenen accés. Un reportatge de la CNN va denunciar que els immigrants eren venuts com a esclaus. “Europa necessita urgentment posar la dignitat humana al centre de les seves polítiques migratòries”, reclama McGowan. L’agència de l’ONU per als refugiats (ACNUR) denuncia que, malgrat les seves advertències sobre la situació dels immigrants a Líbia, “segueixen produint-se detencions d’immigrants i refugiats i les condicions són les mateixes” que mesos enrere.\nMés de 3.000 morts en creuar el Mediterrani\nTallar els fluxos migratoris\nDavant la crisi migratòria que va viure la UE entre el 2015 i el 2016, els socis van optar per impulsar una nova estratègia en matèria d’immigració: tallar els fluxos d’immigrants abans que trepitgessin territori europeu o retornar-los als països des d’on havien sortit. Els Vint-i-vuit van signar un acord amb Turquia per poder retornar els immigrants que arribessin a la UE des de les costes turques, i a Líbia es va posar en marxa l’operació militar marítima Sophia, dedicada a desmantellar les màfies que trafiquen amb persones.\nUna delegació del Parlament Europeu liderada per la socialista espanyola Inés Ayala té previst visitar Líbia a l’abril. Ayala defensa la política migratòria de la UE -basada, explica, en el model espanyol d’invertir en els països d’origen de la immigració- i nega que els socis europeus siguin “còmplices” de la situació als centres de detenció. “Europa finança la millora dels centres. S’ha d’atendre la supervivència d’aquestes persones. Estem treballant per fer que no siguin centres tancats”, explica l’eurodiputada socialista.


Joves i crisi econòmica (II) | Pere Aragonès\nJoves i crisi econòmica (II)\n19 gener 2009 19 gener 2009 ~ perearagones\nSi en l’anterior post dèiem que les previsions econòmiques del govern espanyol eren molt pessimistes, avui la Comissió Europea adverteix que durant aquest any el PIB de l’estat espanyol es reduirà un 2% i que l’atur serà del 16,1% enguany i el 18,7% l’any que ve. Per altra banda, les previsions de la Comissió sobre el dèficit públic es situen al 6,2% del PIB per a l’any 2009, a causa de l’augment de les prestacions d’atur i dels estímuls fiscals adoptats pel govern de l’estat.\nParal•lelament, el diari Avui informa que a finals de 2009 hi haurà 220.000 aturats a Catalunya que no rebran prestació d’atur, que se’ls haurà esgotat el termini màxim de suport previst. Els sindicats assenyalen que aquesta situació afectarà sobretot a joves, dones i immigrants, els sectors més vulnerables i que copen les feines precàries. Més raons, doncs, per seguir realitzant propostes per combatre la crisi.\nPublicat a Economia/Història Econòmica, Esquerra, Jovent Independentista\n< Previous Joves i crisi econòmica\nNext > Avui fa tres anys, Espanya ens va perdre el respecte\n2 pensaments sobre “Joves i crisi econòmica (II)”\nErnerst ha dit:\n20 gener 2009 a les 4:50 pm\nExacte, ja és hora de combatre la crisi. També es hora de deixar d’obrir ambaixades arreu del món, que només són un “despilfarro” del diners de tots.\n20 gener 2009 a les 7:27 pm\nTens tota la raó del món. El govern espanyol hauria de tancar les ambaixades, són un “despilfarro”. Nosaltres no podem tancar-les perquè malauradament no som un estat i no podem obrir ambaixades, sinó delegacions (i tampoc podem decidir com fer front a la crisis amb els nostres diners).


Novetats en la regulació de les fiances dels gestors de residus. - Menéndez & Asociados Abogados SLP\nNovetats En La Regulació De Les...\nA l’entrada d’aquest blog de 20 d’abril de 2020 ens fèiem ressò de les mesures econòmiques aprovades en l’àmbit dels residus a Catalunya amb motiu de la crisi sanitària del COVID-19. Entre altres mesures aprovades, la disposició addicional sisena del Decret Llei 11/2020, de 7 d’abril (DOCG, núm. 8107, de 9 d’abril de 2020) establia que els gestors de valorització de residus no perillosos inscrits en el Registre general de persones gestores de residus de Catalunya o en tràmit d’inscripció, podien demanar a l’Agència de Residus de Catalunya, fins al 31 de desembre de 2020, la devolució de les fiances dipositades en compliment de les condicions imposades en la llicència o l’autorització ambiental de l’activitat. Avançàvem llavors que caldria esperar per saber si aquesta mesura, així com la resta de mesures aprovades, es mantindrien en el temps.\nEn línia amb el que apuntàvem ha estat aprovat el Decret Llei 13/2020, de 21 d’abril, pel qual s’adopten mesures urgents de caràcter estructural i organitzatiu, així com mesures en l’àmbit de les entitats del sector públic de l’Administració de la Generalitat (DOGC, núm. 8119, de 23 d’abril de 2020). Aquesta disposició modifica el règim de fiances establert en el text refós de la Llei reguladora dels residus, aprovat pel Decret legislatiu 1/2009, de 21 de juliol (en endavant, TRLR) i, alhora, deroga la disposició addicional sisena del Decret Llei 11/2020.\nEn concret, es modifica la lletra b de l’article 24.1 del TRLR que fins ara imposa com una obligació de les persones gestores de residus “Constituir i dipositar una fiança suficient per complir les obligacions adquirides amb relació al desenvolupament de l’activitat i per pagar les sancions imposades d’acord amb el que disposa aquesta Llei i, si escau, subscriure la pòlissa d’assegurança corresponent…”\nLa nova redacció donada a aquest precepte per l’art. 5 del Decret Llei 13/2020, de 21 d’abril, estableix l’obligació de constituir i dipositar una fiança “En cas que es tracti de residus perillosos i també quan ho exigeixi la regulació específica…”\nCom es pot veure, amb la modificació introduïda a l’art. 24.1.b del TRLR l’obligació de constituir fiança ha quedat limitada a les persones gestores de residus que tractin residus perillosos i també quan ho exigeixi la regulació específica, en aquest últim cas, per exemple, als dipòsits controlats de residus. Per tant, s’elimina l’obligació de les persones gestores de residus no perillosos de constituir i dipositar fiança.\nEn relació amb això últim, a més, la disposició addicional sisena del Decret Llei 13/2020, de 21 d’abril, possibilita que les persones titulars d’activitats de gestió de residus que no estiguin obligades a dipositar una fiança puguin sol·licitar el seu retorn a l’Agència de Residus de Catalunya. Cal tenir en compte que la regulació sobre fiances que havia establert el derogat Decret Llei 11/2020, de 7 d’abril, limitava la presentació de la petició de devolució fins al 31 de desembre de 2020, però, aquesta previsió no ha estat recollida en la nova disposició aprovada.\nAixí mateix, tractant-se d’activitats autoritzades per gestionar residus no perillosos i perillosos s’estableix que es retornarà únicament l’import de la fiança corresponent a la gestió de residus no perillosos.\nEn definitiva, la modificació del TRLR aprovada aclareix la regulació del règim de fiances, allibera als gestors de residus no perillosos de l’obligació de constituir i dipositar una fiança, per tant, de càrregues econòmiques, i al mateix temps, dóna seguretat jurídica a la possibilitat de sol·licitar la devolució de les fiances dipositades.


POLÍTICA DE PRIVADESA | Festivals de Senderisme dels Pirineus\nEl web https://festivalssenderismepirineus.cat és gestionat per l’Institut per al Desenvolupament i la Promoció de l’Alt Pirineu i Aran (IDAPA, Passatge Alzina, 3, 25700, La Seu d’Urgell) i té com a objectiu la promoció dels Festivals de Senderisme dels Pirineus. Ens pots contactar a través del següent correu electrònic info@festivalssenderismepirineus.cat.\nQuines dades personal recollim i per què?\nQuan els visitants contacten amb cada un dels festivals o amb nosaltres a través dels formularis de contacte, recopilem les dades que es mostren al formulari així com la IP visitant i la cadena d’agents de l’usuari del navegador per tal d’ajustar a la detecció d’spam.\nEls Festivals de Senderisme dels Pirineus utilitza el servei d’enviament de newsletters (butlletins de correu electrònic) de Mailchimp, empresa ubicada als EUA, que emmagatzema les dades de correu electrònic, el nom i l’acceptació de subscripció. Pots anul·lar en qualsevol moment la subscripció al butlletí mitjançant l’enllaç específic situat a cada correu que rebis.\nSi t’has donat d’alta a la nostra newsletter, pots sol·licitar en qualsevol moment que eliminem les dades que tinguem sobre tu.


El PSPV proposa intensificar els plans d'educació sexual | Valencia Extra\nLa portaveu socialista de Sanitat en Les Corts Valencianes, Carmen Martínez, ha presentat una Proposició No de Llei (PNL) que insta a “intensificar els plans d’educació sexual davant l’augment de malalties infeccioses”.\nMartínez ha advertit que els joves “han perdut la por al contagi i s’han disparat els casos de malalties de transmissió sexual”. A més, en un comunicat, ha remarcat la “necessitat d’incorporar la perspectiva de gènere en els programes educatius i de formació”.\nSegons ha informat la dirigent del PSPV en un comunicat, el text registrat en el Parlament valencià “explica com l’ús del preservatiu entre joves de 15 a 18 anys ha passat del 84% al 75% des de 2002” i, a més, ha indicat Martínez, “són majoritàriament les dones les que utilitzen mètodes barrera per por d’embarassos no desitjats”.\nEn aquest sentit, ha insistit que “des de les administracions públiques s’ha d’intensificar els esforços per a educar en què la salut sexual és cosa de dos i va més enllà de mètodes anticonceptius, és una qüestió de salut”.\nMartínez ha apel·lat a “recuperar l’esperit de la campanya ‘Posa-te’l, posa-li’l’ “davant les dades reflectides per l’últim informe anual de vigilància epidemiològica de les infeccions de transmissió sexual a Espanya”. En ell, segons ha explicat, “s’adverteix que la gonorrea s’ha multiplicat per nou en els últims 16 anys i la sífilis per més de cinc”.\nINCREMENTAR LES MESURES DE PREVENCIÓ\n“Davant conductes de risc, les institucions no poden abaixar la guàrdia”, ha alertat la també portaveu adjunta del grup socialista, qui ha demanat “incrementar les mesures de prevenció, incidint en la població més jove”.\nAixí, en el text ha instat a la Conselleria de Sanitat, en col·laboració amb els altres departaments que puguen estar implicats, a “reforçar els plans d’informació sobre salut sexual i reproductiva, implementar els programes formatius en els centres educatius i programar accions formatives sobre les conductes sexuals de risc”.\nTot això, “posant especial atenció a la perspectiva de gènere, de manera que s’estenga la responsabilitat de l’autocura sexual en la població masculina en igual mesura que entre les dones”.


De Sinera al columbari del Camp Nou (David Cirici)\nDe Sinera al columbari del Camp Nou\nDAVID CIRICI Actualitzada el 01/02/2012 00:00\nPerò entre la poesia de les cendres al vent o l'encant amable dels cementiris de poble, elevats sobre la terra dels vius, amb els seus xiprers entre murs emblanquinats, i el columbari que projecten acollir a l'estadi del Barça, no hi ha color. Trobo que ni els colors del Barça justifiquen el despropòsit de convertir una instal·lació esportiva en un indret per al record dels morts. Al Camp Nou són bonics la gespa i l'espectacle del públic i del joc, però l'arquitectura de formigó, amb el seu aire d'aparcament subterrani i la seva olor de frankfurt i crispeta, no és que tingui gaire encant. Però com que hi ha gent per a tot, en aquest món que busca fer pans de les pedres, potser ben aviat hi haurà iniciatives semblants als cines Verdi per als devots de les versions originals, a Dolce & Gabbana per als fashion victims o a Montmeló per als amants del motor. I quan el Barça perdi, no tindran un disgust, les cendres?


Els 1 MILLORS HOTELS a Weybridge amb ofertes i HOTELS BARATS\nTroba les millors ofertes a Weybridge\nELS MILLORS HOTELS A Weybridge\nWeybridge: Top 11 llocs essencials\nWeybridge és una ciutat al Regne Unit situada al comtat de Surrey, Anglaterra . Té una població estimada de 29 habitants. 854 habitants i està a prop del riu Tàmesi i de Londres. Et convidem a tastar la seva gastronomia , a conèixer la seva cultura i a gaudir d'unes vacances inoblidables en aquesta destinació.\nSi ets aficionat al cotxe, et recomanem que pastis pel Mercedes-Bens World, el Brooklands Museum i el London Bus Museum. Puja a la muntanya russa més ràpida del país a Thorpe Park Resort i navega per les aigües turqueses de River Wey & Godalming Navigations .\nRecorre l'interior de la gruta de vidre, veure els ramats de cérvols que viuen al parc Bushy i fer fotos dels pantans Papercourt .\nAquí hi ha 11 llocs imprescindibles a Weybridge .\nVisita el Brooklands Museum\nEl Brooklands Museum es va inaugurar el 1991amb la finalitat de preservar, protegir i interpretar el patrimoni de l'automoció i l'aviació que es troba a la pista de carreres de Brooklands a Weybridge.\nSabies que aquest lloc és un dels primers aeròdroms que hi va haver a Gran Bretanya?\nVeure la seva col·lecció d'avions civils i de guerra i fer una ullada a la seva exposició de cotxes antics .\nFes una gira mundial de Mercedes-Benz\nInaugurat el 29 d'octubre de 2006, el Mercedes-Benz World també es troba a la pista de carreres de Brooklands..\nVeuràs bells models com la Mercedes-Benz 300 SL i la Mercedes-Benz SLR McLaren; podràs fer alguns dels seus cinc cursos avançats per conduir un d'ells.\nDiverteix-te xatejant a Thorpe Park Resort\nnomés 15 minuts de la ciutat es trobarà amb Thorpe Park Resort , un parc d'atraccions dirigit per Merlin Entertainments .\nÉs un dels llocs turístics més visitats del país!\nAssistiu als seus esdeveniments en viu, pugeu a la muntanya russa més ràpida del Regne Unit i gaudiu d'un passeig d'aigua a la Tidal Wave. Us recomanem que visiteu l'àrea temàtica Angry Birds amb el vostre fill.\nTurisme d'aigües interiors a River Wey & Godalming Navegacions\nRiver Wey & Godalming Navigations és una ruta navegable contínua de 32 km de longitud, partint del riu Tàmesi prop de Weybridge i acabant entre Guildford i Godalming. Us convidem a pujar a un vaixell i passejar per aquestes vies fluvials o passejar per les seves costes i relaxar-vos amb l'entorn tranquil d'aquest lloc.\nAlimentar els ànecs que neden en les seves aigües i veure les pintoresques cases que l'envolten.\nFes una parada al London Bus Museum\nLondon Bus Museum té una entrada compartida amb el Brooklands Museum. El recinte està gestionat pel London Bus Preservation Trust i conté una exposició de trenta-cinc exemplars d'autobusos de Londres, vehicles auxiliars i autocars.\nObserva els autobusos de l'època victoriana i estudia la seva línia històrica sobre l'evolució del transport terrestre a Anglaterra.\nJuga a Weybridge Cricket Club\nEl Weybridge Cricket Club és un camp de cricket amb un bell paisatge. Aquest esport es practica en aquesta metròpoli des de 1814, per la qual cosa és una de les activitats emblemàtiques que conformen la cultura local.\nDiverteix-te amb els teus amics, colpejar les boles en la mesura del que puguis i viure amb els ciutadans amistosos.\nDescansa a Bushy Park\nBushy Park és el segon parc més gran dels Royal Parks de Londres i es troba a 24 minuts de Weybridge a Richmond sobre el comtat de Thames . Té una superfície territorial de 450 hectàrees i és l'hàbitat natural de grans ramats de cérvols .\nAcuéstese a la gespa i llegir el seu llibre favorit i gaudir de la tranquil·litat de la seva atmosfera.\nTurisme religiós a l'Església Crist Príncep de la Pau a Weybridge\nEsglésia de Crist El Príncep de la Pau a Weybridge és una església catòlica amb un sostre de fusta i unes vitralls impressionants. Us recomanem contemplar la seva façana arquitectònica, assistir a una de les seves misses de diumenge i, si voleu, dedicar un moment de pregària.\nGaudir del disseny modern de l'edifici i percebre el seu entorn tranquil.\nPassejar pels pantans de Papercourt\nPapercourt Aiguamolls és un parc natural amb una superfície de 10 hectàrees que es troba a 7,6 km de la ciutat. Està gestionat per Surrey Wildlife Trust i és designat com a Lloc Biològic d'Interès Científic Especial .\nSitua't davant del seu llac de 50 hectàrees, recorre els seus hàbitats de zones humides amb pantans i pous de grava inundats, i observa les diferents espècies d'aus que crien en aquest indret.\nEntra a la Gruta de Cristall\nCrystal Grotto és una cova màgica i naturalista envoltada d'estalactites cobertes de cristalls escumosos. El trobaràs a 13 minuts de Weybridge i et delectaràs ja que els raigs del sol travessen la gruta per les seves obertures.\nEndinsa't, sent l'aroma de les seves flors silvestres i relaxa't amb la natura.\nLa gastronomia de Weybridge\nGaudiu del gust del plat nacional d'Anglaterra, el diumenge rostit i el gust d'un plat de salsitxes amb puré de patates. Proveu la bombolla i el grinyol o el pastís de pastor, un guisat de carn picada fregida amb pastanagues, cebes i pèsols.\nBeure una tassa de te anglès i difícil les seves papil·les gustatives amb postres exquisits com pastís de poma i pastís de Bakewell .\nGaudeix de la gastronomia de Weybridge !\nReserva hotels a Weybridge\n4.5 (2946 Ressenyes)\nMitjana preu/nit: 150 GBP


Millora les teves decisions de negoci amb Microsoft Power BI - ABAST\nVivim envoltats de dades i moltes vegades no sabem que fer amb elles ni com treure’n el major partit possible. Tots ens hem enfrontat eines de BI lentes o pesades, a fitxers Excel que triguen a obrir-se, a càlculs complexos que ningú entén o a l’infinit temps perdut intentant processar les dades.\nPer enfrontar-nos a aquestes problemàtiques i deixar de tenir tanta dependència d’IT, podem usar eines com Microsoft PowerBI que ens estalvien temps i mals de cap alhora que ens proporcionen maneres eficients de treballar la informació de la nostra companyia. Així ens podem centrar en prendre les decisions de negoci basant-nos en dades reals i convertir-nos en una companyia data-driven.\nAmb una experiència de més de 25 anys en el mercat de Business Intelligence, ABAST us ajudarà a comprendre per què és necessari tenir eines d’aquest tipus, a treure’n el major partit possible i a començar a usar-les en el vostre negoci.\nIntroducció del ponent, companyia i objectiu del webinar\nDavid Monter Sánchez. Especialista en Business Intelligence i Advanced Analytics d’ABAST\nQuè és Power BI\nDe quina manera em pot ajudar a prendre millors decisions\nCom li puc treure el major partit possible\nIntroduint Power BI en el meu negoci\nDemostració en viu de l’Eina


Badalona presenta el ‘Pacte per la Convivència en Diversitats’, una iniciativa per enfortir el civisme, la tolerància i el respecte mutu entre la ciutadania :: Notícies :: Ajuntament de Badalona\n01/30/2018 9:00 AM -\tciutadania i convivència\nAquest acord de ciutat és el resultat d’un procés de treball en què han participat 43 entitats badalonines\nQualsevol persona o entitat pot adherir-se al Pacte, que es presentarà al Plenari del Consell de Ciutat que se celebrarà a mitjan d’aquest any\nAquest dimarts al matí, la sala de premsa d’El Viver ha acollit la presentació del Pacte per la Convivència en Diversitats, una iniciativa promoguda per l’Ajuntament de Badalona amb la col·laboració d’entitats de la ciutat. Aquest acord és un compromís amb el món associatiu i la ciutadania per garantir que cap persona pugui ser discriminada o vegi vulnerats els seus drets socials per raó d’origen, gènere, llengua, religió, orientació sexual, edat, creences i conviccions, formes de família, diversitat funcional, territori, classe socioeconòmica, ideologia o de qualsevol altre tipus, interrelacionades o no.\nAquest pacte vol donar resposta als significatius processos de transformació que ha viscut Badalona des que l’any 2007 es fes realitat el Pacte per la Convivència i el Civisme, coincidint amb l’aprovació de l’ordenança de civisme. La nova realitat social de la ciutat determina la necessitat de redefinir l’articulació de polítiques públiques per promoure, defensar i garantir els drets fonamentals de la ciutadania.\nPer impulsar aquesta nova iniciativa, el passat mes de setembre es va iniciar un procés de treball promogut des del Departament de Convivència i Mediació en el que han participat i han fet les seves aportacions 43 entitats badalonines. Després de mesos de treball, finalment, es va consensuar el text i els objectius del projecte que ara es presenta i que pretén buscar el major nombre d’adhesions possible.\nEn aquest sentit, des d’avui s’inicia una campanya de difusió que convida a sumar-se al pacte a tots els ciutadans i ciutadanes de Badalona compromeses amb la convivència a la ciutat, incloses les entitats, federacions, col·legis professionals i organitzacions polítiques. Les persones o entitats interessades poden adherir-se al web de l’Ajuntament (http://bit.ly/2ns56aW) o presencialment al Servei de Mediació, ubicat a l’Oficina Municipal del Districte nº1 (passatge la Plana, 14).\nEl Pacte, els principis del qual orientaran les actuacions municipals, es presentarà finalment al Plenari del Consell de Ciutat que se celebrarà a mitjan d’aquest any 2018. L’aprovació i adhesió per part d’aquest plenari, que engloba el conjunt de consells sectorials i de districte i totes les entitats de la ciutat, serà un signe de col·laboració i complicitat, per tal de seguir treballant conjuntament per fer de Badalona una ciutat de convivència.\nLa diversitat, una riquesa de les societats complexes\nEl Pacte per la Convivència en Diversitats parteix de la premissa que les diversitats són una riquesa i una característica de les societats complexes, com ho és Badalona, i que aquestes són una oportunitat i base dels vincles amb un món cada dia més interconnectat. En aquest sentit, el Pacte vol contribuir a l’enfortiment d’un marc de civisme, de convivència social, de respecte mutu entre els ciutadans i les ciutadanes de Badalona alhora que es fomenten les relacions entre les persones, tenint en compte les diversitats i impulsant així els valors que ajuden a progressar dia a dia. Amb aquesta iniciativa, es pretén fer de manera gradual una ciutat més amable, acollidora i sostenible, per viure-hi i conviure-hi, on el diàleg i el respecte formin part del comportament quotidià.\nAquest nou consens implica un compromís amb els principis i els valors d'una societat plural, lliure i democràtica, la qual només és possible quan la ciutadania pren la decisió de viure en comunitat, acceptant regles, drets i deures comuns que totes i tots hem de complir. El pacte recull la idea que la ciutat és de totes les persones que hi viuen, i totes són responsables de la convivència que s’hi assoleix: l’administració pública, les entitats i la ciutadania.\nDurant la presentació del Pacte, l’alcaldessa Dolors Sabater ha explicat que l’adhesió a aquest acord de ciutat “suposa respectar els principis bàsics d’igualtat d’oportunitats i condicions de totes les persones que viuen a Badalona per a reduir les desigualtats i evitar l’exclusió social”. “Respectar, i respectar-nos, requereix, a més, el compromís de dialogar, comunicar-nos i comprendre’ns mútuament” ha remarcat Sabater.\nLa regidora de Participació, Convivència i Mediació, Fàtima Taleb, ha destacat que el Pacte “fomenta la fraternitat, des del reconeixement i la legitimitat de les altres persones, superant l’interès propi, des de l'empatia”. Segons Taleb, adherir-se a aquest acord significa “apostar per una ciutat que actua seguint criteris de sostenibilitat, transparència, seguiment i avaluació i que busca optimitzar i racionalitzar els recursos”.\n1. Agermanament Jungfrau – Escola Francisca González\n2. AMICS Associació per a la Multiculturalitat\n4. Associació Familiars LGTB\n5. Associació ASPANIN\n6. Associació Cultural Alcalde Xifré\n7. Bloc Violeta Badalona\n8. Centre Islàmic Camí de la Pau\n9. Casal de Gent Gran Antoni Boada\n10. Casal de Gent Gran Pep Ventura\n11. Comissions Obreres Barcelonès Nord (CCOO)\n12. Centre Julia Pastrana Europa\n13. Comissió de la Convivència de la Salut i LLefià\n14. Comunitat Islàmica de Badalona Al-Riduan\n15. Consell de la Dona\n16. Consell Territorial OMD 1\n17. Consell Territorial OMD 2\n18. Consell Territorial OMD 3\n19. Consell Territorial OMD 4\n20. Consell Territorial OMD 5\n21. Consell Territorial OMD 6\n22. Creu Roja Barcelonès Nord\n23. Esabar Saharaui Badalona Cooperació\n24. Escola Salvador Espriu\n25. Federació d’Associacions de Mares i Pares d’Alumnes de Badalona (FAMPAS)\n26. Federació d’Associacions de Veïns de Badalona (FAVB)\n27. Federació de Dones de Badalona (Fede Dones)\n28. Federació de Comerciants de Badalona\n29. Fundació Ateneu de Sant Roc\n30. Fundació Carles Blanch (Centre Sant Jaume)\n31. Fundació Catalunya la Pedrera (Espai Sant Salvador)\n32. Fundació Salut Alta\n33. Grup de Diàleg Interreligios Badalona\n34. Grup Dones Punjabi (La Xixa Teatre)\n35. Grup municipal de Guanyem Badalona en Comú\n36. Grup municipal d’Iniciativa per Catalunya Els Verds – Esquerra Unida i Alternativa (ICV-EUiA)\n37. Grup municipal del Partit Demòcrata i Unió\n38. ISOM - Centre Obert Llefià\n39. Justicia i Pau Badalona\n40. Plataforma Sant Roc Som Badalona\n41. Stop Mare Mortum Badalona\n42. Unió General de Treballadors Barcelonès Nord (UGT)\n43. Xarxa d’Economia Solidària Barcelonès Nord (XES)\nBadalona, 30 de gener de 2018


Les escoles de l'Alt Urgell i la Cerdanya fan un esmorzar sense residus per fomentar hàbits saludables — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Les escoles de l'Alt Urgell i la Cerdanya fan un esmorzar sense residus per fomentar hàbits saludables\nLes escoles de l'Alt Urgell i la Cerdanya fan un esmorzar sense residus per fomentar hàbits saludables\nL'acció vol conscienciar l'alumnat i la comunitat educativa de la necessitat de reduir les deixalles. Hi han participat 16 centres entre ambdues comarques\nDia Residu Zero a les escoles de l'Alt Urgell i Cerdanya\nAmb motiu del Dia del Medi Ambient i la Setmana de la Natura 2018, els centres que formen part de la xarxa d’Escoles Verdes de l’Alt Urgell i la Cerdanya han organitzat aquesta setmana un esmorzar sense generar cap residu per consolidar l’adopció d’hàbits alimentaris més saludables. L'acció conjunta, dimarts passat, volia "conscienciar la comunitat educativa sobre la necessitat de reduir el volum de residus que generem en el nostre dia a dia".\nAlguns dels centres han ampliat l’acció tot fent una “diagnosi sorpresa” dels residus generats en un dia normal al centre, per poder fer la comparativa i plantejar d'altres opcions més sostenibles per dur l’esmorzar. D'altres han realitzat un esmorzar cooperatiu, un esmorzar saludable amb fruita o bé han treballat la problemàtica de l’ús del paper d’alumini.\nLa iniciativa va sorgir dels centres mateixos en el marc dels seminaris de formació del Programa Escoles Verdes, s'ha fet per segon any amb la col·laboració de docents, alumnes i famílies. Els centres s’han fet fotografies per difondre la seva acció i demostrar que és possible gaudir d’un esmorzar sense generar residus. Hi han participat 16 escoles, amb coordinació de professionals de Punteco i del Servei Educatiu Alt Urgell.


S'inaugura l'Espai Polivalent de Vall-llobrega • Ràdio Capital de l'Empordà\nespai polivalent de Vall-llobrega\nVall-llobrega ja té nou espai polivalent. Aquest migdia l’ajuntament ha inaugurat el nou espai per a activitats esportives, socials i culturals. El consistori substitueix, així, l’envelat que hi havia a la zona des de fa 4 anys. La nova instal·lació aporta més garanties de seguretat. Amb l’anterior envelat, s’havien de cancel·lar activitats en moments de fort vent. El nou espai polivalent té 1.200 metres quadrats de superfície, i compta amb vestidors, infermeria i lavabos. Està situat al costat de l’escola de Vall-llobrega, i el podran utilitzar els mateixos alumnes en les classes d’educació física.\nArticle anteriorAgenda del 27 d’agost\nArticle següentBegur incrementa el nombre de carrers amb nom de dona


Controli de forma remota els gasos tòxics utilitzant la tecnologia de detecció de gasos i els sistemes de connexió de dades més avançats. El MeshGuard EC basat en ràdio de malla connectat sense fils és un component central de la xarxa MeshGuard de sensors connectats. El MeshGuard EC és robust, fiable i està dissenyat per a un desplegament ràpid. Funciona durant fins a sis mesos amb una sola pila i proporciona detecció i mesurament continu d'amenaces potencials fins i tot en entorns de treball perillosos, com a plataformes de petroli i gas, llocs industrials i refineries. El MeshGuard EC troba de manera intel·ligent la ruta disponible per establir una xarxa sense fils autorregenerativa autoguardad i proporciona totes les dades de sensor i alarma al controlador RAE Systems de la seva elecció. El dispositiu també mostra la informació a la gran pantalla LCD retroiluminada i té alarmes acústica i visual integrades. El MeshGuard EC és intrínsecament segur, amb classificació IP-65 resistent a la intempèrie i certificat per als entorns més perillosos de Zona 0.\nVisualització local de concentracions de gas\nCatàleg MeshGuardManual MeshGuard Guia Ràpida Desplegament MeshGuard


CLUB CICLISTA BANYOLES: En Pere Batllori, nou corredor de l'ESPA, comenta la cursa de Riudarenes de BTT.\nEn Pere Batllori, nou corredor de l'ESPA, comenta la cursa de Riudarenes de BTT.\nHem fet la segona cursa de l’any, i si a Maçanet hi havia fang, aquí deu n’hi do!De bon matí fotia un fred de collons, Aquest hivern anem ben servits de pluja i de fred. Comentàvem aquest matí, que aquesta temporada no en farem prous per pagar pastilles de fre, cadenes, pinyons, etc.La participació ha estat bona, deuen estar contents els de Riudarenes.El circuit ha estat el mateix de sempre, aproximació fins al cim de la cursa, el castell d’Argimon, trialera nova i heavy. A partir d’aqui: baixades i corriols amb petits talls de pista per enllaçar els corriols i més corriols. Han tingut feina.No estic tenint un inici de temporada massa fàcil. Treballo molt i entreno poc, suposo que ja vindran temps millors, ja anirem millorant poc a poquet.Ja de sortida no m’he trobat massa bé, sempre sembla que els altres van més de pressa. Pujant al castell no anava gaire fi. Hem fet el corriol de baixada, n’he trobat algun que anava a peu i m’ha fet baixar. Quan ha quedat tot net, he pogut anar al meu ritme.A partir d’aquí, tot han estat corriols i més corriols. Molt de fang. Finalment he optat per agafar-m’ho com un bon entreno atès que tampoc podia disputar res.M’ha atrapat en Putxi i anàvem junts quan a petat la cadena. He continuat tot sol.A un parell de quilòmetres de l’arribada m’he trobat en Blasco que anava totalment fos, a mi no em sobrava gaire res.Avui ha vingut tota la llopada de veterans i he quedat seté.Finalment fer constar la meva queixa cap a la organització per la MANCA D’AIGUA CALENTA en els vestuaris.Per un moment, m’he pensat que havíem tornat 15 anys enrere quan en els vestuaris (si és que hi havia vestuaris), no hi havia aigua calenta.Em consta que des de l’organització s’han fet esforços per arreglar-ho, però que no ha estat possible.Als organitzacors us aconsello que en una propera ocasió, feu la comprovació abans, i no després.Paguem 20 € i estem al segle XXI, per tant, això no hauria de passar.Fins la propera!\nPublicat per Meridaman a 19:49


Stephen Downes - Viquipèdia, l'enciclopèdia lliure\n6 abril 1959 (60 anys)\nConsell Nacional de Recerca (2001–)\nStephen Downes (Mont-real, Quebec, 6 d'abril de 1959) és un filòsof i comentarista quebequès en els camps d'aprenentatge en línia i nous mitjans de comunicació. Downes ha explorat i promogut l'ús educatiu de les computadores i de les tecnologies en línia, des del 1995. En 1994 Downes va donar el discurs de benvinguda del Col·legi Australià d'Educadors i va ser presentador en la Conferència de Conectivisme en Línia de febrer de 2007. En 2008, Downes i George Siemens van dissenyar i van impartir un curs obert i en línia, reportat com una "fita en el petit però creixent impuls cap a l'ensenyament obert, àmpliament considerat com el primer curs de Conectivisme massiu, obert i en línia (MOOC).\nDownes va viure i va treballar en diferents parts de Canadà abans d'integrar-se com a Investigador Sènior al Consell Nacional de Recerca Canadenca al novembre de 2001. Actualment es troba en Moncton, Nova Brunsvic, Downes és investigador del grup responsable d'investigar sobre les Tecnologies de la Informació i l'Aprenentatge en línia del propi Institut Nacional d'Investigadors de Canadà.\nVa ser el guanyador del Premi Edublog en la categoria de millor blog individual en 2005 pel seu blog OLDaily. Downes és l'editor de la Revista Internacional de Tecnologia Instruccional i Aprenentatge a Distància.\nDownes es va postular com a alcalde de Brandon el 1995, quan treballava en el Col·legi Comunitari de Assiniboine. És també membre del Nou Partit Democràtic, i va competir contra l'actual alcalde Rick Borotsik.\nA Wikimedia Commons hi ha contingut multimèdia relatiu a: Stephen Downes\n↑ Grau de Llibertat.\n↑ Consell de Cerca nacional de Canadà.\n↑ Revista internacional de Instructional Tecnologia i Aprenentatge de Distància Tauler d'Editorial\n↑ Winnipeg Premsa Lliure\nObtingut de «https://ca.wikipedia.org/w/index.php?title=Stephen_Downes&oldid=21904568»\nLa pàgina va ser modificada per darrera vegada el 1 set 2019 a les 14:12.


martes, 22 junio 2021 - 16:38 h\nJoan F. López Casasnovas | 06/05/2021\nD’un temps ençà, la (nova?) extrema dreta, amb la seva demagògia, s’ha deixat de veure com un perill per a la convivència social democràtica si no és que hagi guanyat suport (França, Alemanya, Holanda, Espanya...) i que, fins i tot, hagi arribat al govern de qualque Estat europeu (Polònia, Àustria, Hongria). No es pot entendre açò com un fenomen passatger ni com un retorn nostàlgic a un vell feixisme.\nÉs ver que tampoc sigui un espai coherent. Més tost es deu tractar com un aglomerat de descontentaments, desafeccions, inseguretat, precarietats i frustracions, tot salpebrat amb velles (aquestes sí!) idees reaccionàries, que s’expressen amb una retòrica nacionalista farcida de mitologia patriotera. Cert que no és difícil trobar variants d’un lloc a un altre i que responen a ‘relats’ diferents.\nAquest cap de setmana, en un col·loqui a l’Ateneu de Maó, l’exjutgessa Manuela Carmena explicava que el poder polític i mediàtic espanyolista va muntar-li, mentre va ser alcaldessa de la capital (2015-2019), una forta campanya de desprestigi entre d’altres coses perquè s’havia atrevit a dir sincerament que no li agradaven les corridas de toros i perquè havia rebut a l’alcaldia de Madrid el president de la Generalitat catalana, aleshores Carles Puigdemont. Vet aquí dos pecats de lesa pàtria, imperdonables per als qui entenen la nació espanyola com a «un bé moralment superior» (definició del cardenal Cañizares). Amb supremacistes d’aquesta mena, si no combregues amb les seves rodes de molí, no hi ha diàleg ni tracte d’igual a igual, com exigeix un sistema democràtic. Carmena es lamentava d’una oposició que no parlava de les qüestions que afecten la vida dels ciutadans sinó que impedia que se’n parlàs a base de muntar-li ciris com aquells a cada sessió plenària.\nFront a una ultradreta furiosa, que acabam de veure desfermada en la ‘batalla’ electoral de Madrid, les esquerres -sigui perquè ja no els quedi ànima més enllà de llurs sigles, sigui perquè la retòrica (vella també?) dels més vermells esdevé ineficient- no acaben de proposar polítiques reals, que convencin les masses ‘precaritzades’.\n«No hi ha dret!» –s’exclamaven els qui se sentien tractats injustament. És raonable: en democràcia el Dret hauria de tenir cura dels més vulnerables; però açò no funciona així ara per ara. Al Regne d’Espanya hom pot observar, si més no setmanalment, les lectures esbiaixades que unes cúpules judicials fan de les lleis: des de la Constitució al codi penal o a la legislació del consum.


Arriba a Lleida l’exposició fotogràfica sobre discapacitat i treball V15IONS - Di@ri de la disCAPACIT@T\nPortadaEntitatsArriba a Lleida l’exposició fotogràfica sobre discapacitat i treball V15IONS\nArriba a Lleida l’exposició fotogràfica sobre discapacitat i treball V15IONS\nÉs una mostra de 15 imatges d’històries de superació personal\n8 de Febrer de 2017 Redacció/Fonts Entitats 0\nL’exposició es va inaugurar ahir a l’Espai Orfeó de Lleida // Foto: Grup SIFU\nFins el proper 17 de febrer, l’Espai Orfeó de Lleida acollirà l’exposició fotogràfica V15IONS: històries de superació personal, un projecte creat per Fundación Grupo SIFU per sensibilitzar sobre les persones amb discapacitat i la seva plena integració en el món laboral.\nL’exposició va ser inaugurada aquest dimarts pel regidor de Participació Ciutadana, Drets Civils i Cooperació de l’Ajuntament de Lleida, Joan Gómez López, i el responsable de Grup SIFU a l’oficina de Lleida, Rafael Pérez Fernández. Lleida és la 16a parada de l’exposició, que va iniciar el seu recorregut a Mataró l’agost de 2015 i ha passat per diverses ciutats d’Espanya i sales tan emblemàtiques com el gran teatre del Liceu de Barcelona.\nLa mostra acosta a l’espectador el dia a dia de les persones amb diversitat funcional a través de quinze fotografies signades pels fotoperiodistes Quim Puig i Romuald Gallofré, on es mostren les seves capacitats i la seva normalització en l’entorn laboral. Personatges anònims o coneguts, com és el cas de Juan Manuel Montilla (El Langui) mostren a través d’aquestes imatges que desenvolupen amb normalitat la seva professió malgrat la seva discapacitat.\nLa mostra està adaptada per a persones invidents amb guies àudio descriptives i la incorporació d’objectes relacionats amb algunes de les fotografies i a partir de les que, a través del sentit del tacte, es pot explicar el que es veu a la imatge.\nL’acte d’inauguració va comptar amb la presència de Juanjo Méndez, ciclista guanyador de tres medalles paralímpiques, que va compartir la seva història de superació amb els assistents. Després d’un accident de moto l’any 1992, en el qual el van arribar a declarar clínicament mort, Méndez va perdre el braç i la cama esquerra, però malgrat les adversitats, va decidir tornar a practicar ciclisme, un esport que ja l’apassionava d’adolescent i que als 52 anys, li ha donat l’oportunitat de ser-ne un gran professional, participant en les quatre últimes edicions dels Jocs Paralímpics i guanyant tres medalles, a Pequin 2008 i a Atenes 2004.\nA través d’accions com l’exposició fotogràfica VI5IONS, i com el testimonial de Juanjo Méndez, Fundación Grupo SIFU té l’objectiu de sensibilitzar a la societat per aconseguir una major integració laboral i inclusió social de les persones amb discapacitat.\nLa discapacitat a Lleida en xifres\nEl 6,42% de la població de la província de Lleida té algun tipus de discapacitat, el que representa un total de 27.994 persones, de les quals 14.462 es troben en edat de treballar. Des del punt de vista laboral, al 2015 es van realitzar un total de 1.646 contractes a persones amb discapacitat, el 53% dels quals van ser a persones d’entre 25 i 45 anys i un 39% a majors de 45 anys.\nEl sector serveis és el que va registrar més contractacions, un 77% del total. Cal destacar també que només el 3,7% de les persones contractades tenien estudis universitaris i el 17% tenia una discapacitat física. L’any 2015 hi havia 800 persones amb discapacitat a l’atur a la província de Lleida, sent la majoria dones de més de 45 anys.\nFundació Grup SIFU\nECOM publica les guies “Igualtat de drets i oportunitats a la feina” coincidint amb el Dia del Treball\n27 d'Abril de 2018 admin Cultura 0\nCoincidint amb el Dia Internacional del Treball, ECOM ha donat a conèixer dues guies que ha publicat sota el títol “Igualtat de drets i oportunitats a la feina”, que aborden la igualtat d’oportunitats a la feina des del vessant dels drets de les persones. Les dues guies (una adreçada a la ciutadania i l’altra a professionals de la inclusió laboral) pretenen, d’una banda, fomentar entre les persones el coneixement del propis drets i informar-los de recursos gratuïts per facilitar i […]\nL’Associació Amputats Sant Jordi, amb motiu del seu 25è aniversari, celebra demà dimarts 14 de març una taula rodona sobre sobre”Discapacitat i mitjans de comunicació: facilitats d’accés al consum d’informació i notícies relatives a persones amb discapacitat”. L’acte tindrà lloc al Pati Manning de Barcelona a partir de les 18 hores i comptarà amb la participació de la presidenta de l’entitat Marta Canas, la consellera del Consell de l’Audiovisual de Catalunya, Carme Figueras, la directora de Nació Digital i experta […]\n15 de Setembre de 2017 Redacció/Fonts Discapacitat 0\nEspecialistes fan un document de recomanacions respecte al Covid-19 i les persones amb malalties neuromusculars


Els tretze sanitaris cubans que han marxat d’Andorra volen aquest matí cap al seu país - Altaveu el diari digital d'Andorra\nEls tretze sanitaris cubans que han marxat d’Andorra volen aquest matí cap al seu país\nDe la brigada que va arribar el 30 de març al Principat en queda ara poc més de la meitat dels integrants, que haurien de sortir a finals de juny\n26/05/2020 (09:15 CET)\nEls tretze sanitaris cubans que aquesta mitjanit han sortit del Principat, en autocar, cap a Madrid, tenen previst volar poc després del migdia d’avui cap al seu país. Aquests professionals de l’atenció sanitària han finalitzat la seva missió a Andorra com fa un parell de setmanes ho van fer tres integrants de la brigada més. La resta de components de la delegació haurien de deixar el Principat les darreres setmanes de juny.\nMolts dels sanitaris que encara es queden han acomiadat al peu de l’hotel on han estat allotjats aquests dos mesos, a la carretera de l’Obac, a Escaldes, els companys que poc després de la mitjanit de dilluns a dimarts han emprès viatge, amb un vehicle d’Andbus, cap a l’aeroport de Barajas. Alguns dels que se n’anaven han aprofitat l’estada al país per comprar alguns utensilis o petits aparells electrònics -torres de refrigeració, per exemple- que podran utilitzar en arribar a les seves llars.\nDiumenge van poder fer una ruta turística abans de deixar definitivament el Principat i, a la tarda, van rebre l’agraïment de les autoritats andorranes, representades pel ministre de Salut, Joan Martínez Benazet, la titular d’Afers Exteriors, Maria Ubach, i el director general del SAAS, Josep Maria Piqué. El contracte de prestació de serveis que van firmar inicialment els governs dels dos països establia una durada de la tasca a realitzar de dos mesos. Tot i això disposaven d’un visat per a tres mesos.\nLa meitat de la brigada es queda algunes setmanes més del previst i s’ha d’acabar de concretar quan sortiran. Algunes fonts han indicat que és possible, o almenys encara no estaria decidit, que alguns pocs professionals dels que integren la brigada puguin allargar encara més l’estada del que es preveu que la missió general es doni finalment per acabada.


Penya Barcelonista de Lisboa: "L’esforç del grup és la nostra gran força"\nJosep Guardiola apunta a “l’esforç i la implicació” dels jugadors com “la gran força” d’un equip que aquest dissabte ha aconseguit vèncer el Sevilla tot remuntant un resultat advers i que ha acabat aixecant la novena Supercopa d’Espanya del club.\nEl tècnic barcelonista ho té molt clar. Si el Barça ha guanyat és “perquè ha fet les coses bé” i també perquè factors com la calor, la humitat o la falta de ritme d’alguns jugadors no han pogut superar “la disponibilitat” i el “desig de ser campions” de cadascun dels membres de la plantilla que han saltat al terreny de joc.\n“Són jugadors molt intel•ligents, mental i físicament forts. No és normal com amb aquesta calor i humitat hagin aguantat com ho han fet davant un equip de Champions. El més important eren els gestos, i està clar que la disponibilitat ha estat molt bona. Són gent de fiar en aquest sentit, i estem molt satisfets d’haver aconseguit el primer títol de l’any”, ha apuntat en aquest sentit.\nTreball defensiu impecable\nSense cap mena de dubte, una de les claus del triomf d’aquest partit ha estat el treball defensiu: “Quan un equip genera que el contrari no pugui fer més de tres o quatre passades seguides és que ho està fent molt bé. Avui tots han estat molt aplicats en això. Crec que el Sevilla no ha xutat a porta. L’esforç de l’equip té molt mèrit. Ells saben que és la nostra gran força.”\nLa qualitat del Sevilla\nGuardiola no accepta que es qualifiqui el Sevilla que aquest dissabte ha jugat a l’Estadi com un rival dèbil: “Si hem guanyat és perquè hem fet les coses bé. El Sevilla mai és dèbil. És un gran equip amb un bon tècnic. La qüestió és que nosaltres ho hem fet força bé, i generem un joc que és complicat per als contraris.”\nAmb molt per fer\nDesprés de dedicar el títol a tota la seva plantilla, “especialment als que no han pogut jugar avui”, el de Santpedor ha deixat molt clar que “encara queda molta feina per fer”. “No estem ni molt menys en el millor moment de la temporada, però el més important és poder jugar aquest títol, i guanyar-lo sempre va bé per reforçar l’ànim”, ha afegit.\nSobre l’extensió de la plantilla, Guardiola ha estat clar: “Sempre deixo gent fora que es mereix jugar. Aquí intentem tenir pocs jugadors i procurar que juguin tots. Amb els que tenim, més un hipotètic fitxatge que pugui arribar i la gent del planter podrem anar tot bé al llarg de l’any.”\nElogis per a Maxwell\nFinalment, l’entrenador barcelonista ha elogiat molt especialment el rendiment de Maxwell: “És un dels millors fitxatges que hem fet en els últims anys. És generós, ataca bé i defensa millor... és polivalent i sempre té una actitud excel•lent”.\n"Villa s’encaixarà sense problemes"Villa ha debutat aquest dissabte amb la samarreta blaugrana. Sobre el jugador asturià, Josep Guardiola no té cap mena de dubte que “s’encaixarà sense problemes” a la dinàmica del grup. “És intel•ligent, està preparat. Ha fet bones assistències, és directe de cara a porta, té gol, pot jugar per dins i per fora, ens pot allargar el camp... en definitiva, ens dóna versatilitat per fer coses i ens anirà molt bé.”\nposted by PBL at 9:47 a. m.


a pichulo (9a +) enviat! - PucSeries\na pichulo (9a +) enviat!\nAvui les condicions a Oliana eren correctes i les coses finalment es van alinear; Acabo d’enviar Papichulo 9a + i no puc descriure realment el que em passa al cap ara mateix.\nLa setmana passada, les males condicions meteorològiques em van permetre entrenar a casa i vaig sentir la renovada transferència de potència a la roca ahir i avui.\n#el laboratori de formació de conductes ja està en marxa per provar nous mètodes, intentant sempre aconseguir el millor de nosaltres mateixos. Cada dia més segur que no hi ha límits. A mort! @puctraining #liveclimbrepeat\nUn lloc compartit per Puc Series Patxiusobiaga (@patxiusobiaga_pucseries) a desfigurar 26, 2017 a 3:09sóc PDT\nmalgrat això, ahir, quan gairebé estava a la part superior i estava tan preparat per retallar les cadenes, es va trencar una mica de butxaca amb els dits i em va fer escapar, evitar un enviament.\nQuan tens massa ganes, quan creus que res pot fallar, encara podeu fer una altra cosa, deixa fluir la teva escalada! #liveclimbrepeat @blackdiamond pic de @jon_cardwell\nUn lloc compartit per Puc Series Patxiusobiaga (@patxiusobiaga_pucseries) a desfigurar 21, 2017 a 1:06sóc PDT\nAfortunadament, avui les coses han quedat al seu lloc i he pogut enviar una gran línia, que passa a ser una nota que fa temps que no envia.\nHa estat un procés emocionant i estic molt orgullós del progrés. Psicològicament ha estat una mica una lluita mental trobar aquest equilibri entre estar extremadament motivat i no excessivament accelerat. M'alegro que les coses hagin quedat al seu lloc avui!\nJa estic pensant en els propers projectes! Un avall, molts més per anar. El camí de tornada al cim tot just comença.\nEl temple Puctraining , Laboratori per a l'entrenament ja està en marxa


Una cinquantena d'ajuntaments s'adhereixen a la campanya...\nJutjades per bruixes Sr. García\nDes que vam engegar la campanya #NoErenBruixes, eren dones, cinquanta ajuntaments d'arreu de Catalunya s'han adherit al manifest que reivindica la memòria d'unes dones que van ser injustament criminalitzades i executades. Un dels objectius de la campanya era aquest: aconseguir l'adhesió d'institucions públiques com ara consistoris municipals, a més de ciutadans. Ara mateix ja s'han aconseguit 10.818 adhesions, entre persones i institucions.\nAquesta campanya de memòria històrica acompanyava el número de març de la revista, un dossier dedicat a la cacera de bruixes que va tenir lloc a Catalunya entre els segles XV i XVIII, i l'Atles de la cacera de bruixes, que conté un mapa interactiu únic amb els municipis de procedència de les dones jutjades per bruixeria i un cens amb més de 500 fitxes inèdites amb informació sobre les dones jutjades i executades per aquest crim inexistent. L'atles s'havia realitzat a partir d'una exhaustiva investigació feta per Pau Castell, un dels grans experts en la cacera de bruixes a Catalunya i assessor del número de març, juntament amb Agustí Alcoberro. Castell va ser també el protagonista de la primera xerrada que vam organitzar per als subscriptors de la revista, una trobada en format online en què els assistents van poder conèixer de primera mà la seva investigació. En podeu veure els millors moments, aquí.\nA més de signar el manifest, municipis com Reus i Sant Cugat han acollit actes de presentació de desgreuge i de presentació de la campanya. A sapiens.cat/noerenbruixes podeu veure tots els ajuntaments que han signat el manifest i, també, signar-lo si és que encara no ho heu fet.\nBUSCAL EL TEU MUNICIPI\nDemana al teu ajuntament que se sumi a #NoErenBruixes i organitzi un acte de desgreuge


Lluís Sedó i Guichard - Viquipèdia, l'enciclopèdia lliure\n8 de maig de 1899 – 24 d'abril de 1901\n← Josep Roig i Bergadà\nJosep Roig i Bergadà →\nagost de 1921 – març de 1922\n← José Maestre Pérez\nArtur Sedó Guixart\n3 Fons documental de la Família Sedó\nS'encarregà de la fàbrica cotonera de la seva família a Esparreguera, Manufacturas Sedó. Fou elegit diputat pel Partit Conservador pel districte de Sant Feliu de Llobregat a les eleccions generals espanyoles de 1899. Posteriorment defensà els interessos econòmics de la Lliga Regionalista i el 1912 fou assessor econòmic de José Canalejas i Méndez. Participà en les comissions parlamentàries i extraparlamentàries per a l'estudi del futur estatut d'autonomia de Catalunya de 1913 i 1918. Després de la vaga general de 1917 fou un dels empresaris que va promoure la Comissió Mixta per a la resolució dels problemes socials de Barcelona el 1919. En aquest aspecte, Sedó segurament representa el sector més democràtic de la patronal catalana d’inicis del segle xx.\nTambé fou president de Foment del Treball Nacional el 1911 (fou secretari el 1901), de la Cambra Oficial de Comerç, Indústria i Navegació de Barcelona (1912-1914 i 1918-1921), senador (1914-1922) i governador del Banc d'Espanya d'agost de 1921 a març de 1922 per iniciativa de l'aleshores ministre de finances Francesc Cambó. Participà en l'elaboració de la llei d'Ordenació Bancària.\nExpansión comercial en Marruecos (1909)\nActuación de las Corporaciones económicas en el problema de las aguas (1912)\nFons documental de la Família Sedó[modifica]\nL'Arxiu Històric de la Ciutat de Barcelona conserva la documentació de les activitats econòmiques i polítiques de la Família Sedó, entre 1868 i 1975. El fons inclou, entre d'altres, documents polítics i correspondència d'Antoni Sedó i Pàmies; discursos i correspondència de Lluís Sedó i Guichard; i discursos, conferències, articles de premsa i correspondència d'Alfredo Sedó Peris Mencheta. També forma part del fons un seguit de documents vinculats a l'empresa familiar Manufactures Sedó, S.A. (1890-1963).\n↑ «Lluís Alfons Sedó i Guichard». L'Enciclopèdia.cat. Barcelona: Grup Enciclopèdia Catalana.\n↑ «Sedó y Guichard, Luis», Historico de Diputados 1810-1977, Fitxa del Congrés dels Diputats\n↑ Josep Ràfols i Esteve, Els industrial i polítics al primer terç del segle XX. El cas de Lluís Alfons Sedó, Tesina de Màster d'Història Comparada, Universitat Autònoma de Barcelona, 2010, 102 pàgines\n↑ Els presidents i secretaris de la Cambra de Comerç de Barcelona\n↑ Inventari del Fons de la Família Sedó. Arxiu Històric de la Ciutat de Barcelona\nFons Família Sedó de l'Arxiu Històric de la Ciutat de Barcelona. Catàleg en línia\nPere Guerau Maristany i Oliver President de la Cambra Oficial d'Indústria de Barcelona\n1912 – 1914 Succeït per:\nLluís Ferrer-Vidal i Soler President de la Cambra Oficial d'Indústria de Barcelona\n1918 – 1921 Succeït per:\nJosé Maestre Pérez Governador del Banc d'Espanya\nLluís Muntadas i Rovira President de\nObtingut de «https://ca.wikipedia.org/w/index.php?title=Lluís_Sedó_i_Guichard&oldid=21099546»\nLa pàgina va ser modificada per darrera vegada el 10 maig 2019 a les 04:22.


Javier Sendra assumeix noves competències en la reestructuració del govern provincial | ARA Multimèdia\nJavier Sendra assumeix noves competències en la reestructuració del govern provincial\nAfegeix a les competencies Recursos Humans\nEmergències, despoblament, repte demogràfic i, ara, Recursos Humans. Sendra ha sigut un dels diputats que té més competències després de la marxa d’Adrián Ballester i Juan Francisco Pérez Llorca. Carlos Mazón, president de la Diputació, indica que els Recursos Humans són “peça clau per al bon funcionament dels serveis que la Diputació presta als municipis de la província”.\nL’alcalde de Planes i diputat provincial, Javier Sendra, afegeix recursos humans a les seues competències. Fins ara s’ocupava de despoblament, repte demogràfic i Emergències.\nDel diputat Javier Sendra, el president ha afirmat que, al “significatiu treball que duu a terme en l'organització dels efectius de bombers del Consorci de la Diputació”, se suma el de coordinar l'àrea de Recursos Humans de la institució, “peça clau per al bon funcionament dels serveis que la Diputació presta als municipis de la província”. Com autoritats més representatives del govern, Carlos Mazón, ha anunciat la designació d'Ana Serna com a nova portaveu de l'equip de Govern.\nDiputació concedeix a Alcoi més de 10.000 euros per la celebració el X Campionat d'Espanya de Patinatge Artístic


Els ratolins poden recordar episodis passats. - Afabaix\nEls ratolins poden recordar episodis passats.\nA més de per a una major comprensió del món animal, els científics busquen amb insistència evidència de memòria a no humans per tal d’investigar malalties com l’Alzheimer. Ara, neurocientífics de la Universitat d’Indiana (EUA) han reportat la primera evidència que els animals no humans poden reproduir mentalment esdeveniments passats de la memòria.\nActualment, la majoria dels estudis preclínics sobre els possibles nous medicaments per a la malaltia d’Alzheimer examinen com els compostos afecten la memòria espacial, un dels tipus més fàcils per avaluar en els animals. Però aquesta no és la memòria que més debilita la malaltia. La més afectada és la memòria episòdica, la capacitat de recordar esdeveniments específics. Per exemple, si una persona perd les claus del seu acte, pot tractar de recordar cada pas, o “episodi”, en el seu viatge des de l’automòbil a la seva ubicació actual. La capacitat de reproduir aquests esdeveniments en ordre es coneix com “reproducció de memòria episòdica”. Segons els autors, la gent no seria capaç de donar sentit a la majoria dels escenaris si no poguessin recordar l’ordre en què van ocórrer.\nPer avaluar la capacitat dels animals per reproduir esdeveniments passats de memòria, l’equip, que ha publicat els seus resultats a Current Biology, va passar gairebé un any treballant amb 13 rates, que van entrenar per memoritzar una llista de fins a 12 olors diferents. Els rosegadors es van col·locar dins d’una àrea amb diferents olors i se’ls va premiar quan van identificar el penúltim olor o el penúltim olor de la llista.\nL’equip va canviar el nombre d’olors a la llista abans de cada prova per confirmar que les olors es van identificar segons la seva posició en la llista, no només per l’olor, el que demostra que els animals confiaven en la seva capacitat per recordar tota la llista en ordre. Es van usar escenaris amb diferents patrons per comunicar a les rates quina de les dues opcions es buscava. Després del seu entrenament, els animals van completar amb èxit la seva tasca el 87% de les vegades en tots els assajos.\nPer als investigadors, els resultats són una forta evidència que els animals estaven emprant la repetició de memòria episòdica. Experiments addicionals van confirmar que les memòries de les rates eren duradores i resistents a la interferència d’altres memòries, ambdues característiques de la memòria episòdica. També van realitzar proves que van suprimir temporalment l’activitat en l’hipocamp, el lloc de la memòria episòdica, per confirmar que les rates usaven aquesta part del cervell per realitzar les seves tasques.\nUn dels primers esdeveniments en la malaltia d’Alzheimer és una acumulació anormal de pèptid beta amiloide, el qual pot formar grans plaques d’amiloide en el cervell i alterar la funció de les sinapsis neuronals, o sigui la comunicació entre les neurones. Fa uns mesos, un equip d’investigadors nord-americans va descobrir que l’esgotament gradual d’un enzim anomenat BACE1 inverteix completament la formació de plaques amiloides en els cervells de ratolins amb la malaltia d’Alzheimer, millorant així la seva funció cognitiva. L’estudi, publicat al Journal of Experimental Medicine, desperta l’esperança que els medicaments dirigits a aquest enzim puguin tractar amb èxit la malaltia d’Alzheimer en humans.


L'Orgullosament Negra Fest celebra el Dia Internacional de la Dona Afrodescendent a València - À Punt\nL'Orgullosament Negra Fest celebra el Dia Internacional de la Dona Afrodescendent a València\nEl Moviment per la Pau ha realitzat un vídeo en què quatre dones d’ascendència negra parlen sobre diverses situacions a les quals s'enfronten diàriament.\nCartell promocional de l'Orgullosament Negra Fest / Uhuru\n25 de juliol 2020 - 07:30\nLa celebració del Dia Internacional de la Dona Afrodescendent es va iniciar el 25 de juliol de 1992, durant la primera Trobada de Dones Afrollatines, Afrocaribenyes i de la Diàspora organitzat a la República Dominicana. Durant la trobada més de 400 dones negres de 32 països van treballar en la creació d'aliances per a lluitar contra la discriminació racial des de la perspectiva de gènere.\nA l'estat espanyol es va celebrar per primera vegada aquest dia el 2017 a València amb el suport de l'alt comissionat de les Nacions Unides per als Drets Humans. Aquesta commemoració s'emmarca en el Decenni Internacional per a les Persones Afrodescendents (2015-2024).\nA més de lluitar contra estereotips racistes i masclistes que afecten les dones afrodescendents de tot el món, el Dia Internacional de la Dona Afrodescendent també celebra les fites i la resistència de les dones negres en la ciència, les arts, l'esport, la política o l'activisme.\nOrgullosament Negra Fest\nEn aquesta línia, el col·lectiu negre d'afrodescendents i africanes de la Comunitat Valenciana Uhuru ha organitzat un minifestival que consideren un "autohomenatge" a les feminitats negres. Des de l'organització es denuncia la misogynoir, una misogínia dirigida a les dones negres que les converteix en exòtiques, les estereotipa, les maltracta i les ignora.\nL'Orgullosament Negra Fest se celebrarà respectant totes les mesures de seguretat per la Covid-19 i inclourà actuacions d'artistes negres i un mercat amb productes d'artesania creats per l'Associació de Dones Africanes de Paterna.\nQuatre veus contra els estereotips\nEl Moviment per la Pau a la Comunitat Valenciana ha realitzat un vídeo en què quatre dones afrodescendents parlen sobre diverses situacions a què s'enfronten cada dia i reflexionen sobre les seues aportacions a la societat, les seues potencialitats i sobre el caràcter resilient d'aquest col·lectiu al llarg de la història.\nAquesta producció audiovisual té la col·laboració de l'Ajuntament de València i el finançament del govern valencià a través de la Conselleria de Participació, Transparència, Cooperació i Qualitat Democràtica.


Ràdio Sió Agramunt 107.9 FM | "El menjador escolar de Puigverd d'Agramunt reobre les seves portes"\nInici / Notícies / El menjador escolar de Puigverd d'Agramunt reobre les seves portes\nEl menjador escolar de Puigverd d'Agramunt reobre les seves portes\nEl menjador de l'Escola de Puigverd d'Agramunt, pertanyent a la ZER del Sió (Zona Educativa Rural), va reobrir les seves portes el passat 4 de novembre després d'uns anys d'estar tancat. Es tracta d' una petita escola la ràtio de la qual no supera els 12 alumnes. Temps enrere hi havia hagut servei de menjador gestionat per l' Ajuntament de Puigverd, on els alumnes es portaven la seva carmanyola, fins que els darrers anys es va deixar de prestar aquest tipus de servei.\nEnguany el Consell Comarcal de l'Urgell després de la petició de la direcció de l'escola i de l'AMPA del centre ha pogut tornar a obrir les seves portes, amb la corresponent resolució per l'autorització del Departament d'Educació.\nUn total de 6 alumnes són els que de moment es gaudeixen d'aquest servei de migdia de dilluns a divendres, i el dilluns són 10 alumnes. El menjador és obert de 13.00 a 15.00 h en un únic torn.\nEl centre disposa d'aigüera, coberteria, vasos, plats, nevera, plats, microones, així com les taules i cadires corresponents. La sala destinada a menjador escolar té una capacitat per a 12 comensals.\nEl Consell Comarcal va aportar l'estudi de costos al Departament d' Educació, pel qual es determina un preu màxim d'11,28 euros per àpat i dia, dels quals les famílies només hauran de pagar-ne 6,20 i la resta anirà a càrrec del mateix Consell Comarcal de l' Urgell.\nLa Biblioteca d'Agramunt se suma a l'Any Teresa Pàmies\nOberta la convocatòria per fer de monitor a l'Actinadal\nAjornen la sessió d'avui de l'Aula d'Extensió Universitària d'Agramunt\ndc, 18 novembre 2020\nInformatiu - 01/12/20\nInformatiu - 30/11/20\nInformatiu - 27/11/20\nInformatiu - 26/11/20


CONSTELLATION _ necklace | glòria fort _ studio\nCONSTELLATION _ necklace\nDate: 02/08/2015 Author: Glòria Fort Mir\tCategory: bijuteria, DIY & crafts tutorials\tEtiquetes: collar, collaret, constel·lació, DIY, estrelles, necklace, swaroski, tutorial, zodíac\n← CRAYON _ ring\nKNOT _ necklace →\nEn astrologia, el zodíac està basat en la divisió en dotze parts iguals de la banda celeste sobre la qual tracen les seves trajectòries el Sol, la Lluna, i els planetes, avançant un sector per cada mes de l’any. Cada sector conté la constel·lació tradicional a la qual deu el seu nom. CONSTELLATION és una peça que reprodueix les constel·lacions dels diferents signes del zodíac utilitzant una senzilla placa de metall i brillants Swarovski de diferents mides per a simular les estrelles. La placa de metall d’or vell i el cautxú buit aporten a la peça una gran modernitat, simplicitat i elegància. Podeu descarregar els dibuixos de totes les constel·lacions per triar la que més us agradi, per lluir la vostra o per fer un regal personalitzat … i si no us agraden els signes zodiacals o desconeixeu el signe però voleu fer un regal amb molt d’estil, podeu triar l’Óssa Major.\nCentre de placa de 43 mm per a cautxú\n40 cm de cautxú buit de 3 mm\n1 Tanca de mosquetó muntada gran de color oro vell amb terminals de 12,5 x 6,5 mm\n1 Estel per penjar\n1 Anella rodona de 5 x 0,7 mm. Color Or vell\nPedres per encolar Swarovski de 2 grandàries diferents\nPunxó per foradar\nDescarregar i imprimir la plantilla de les constel·lacions en aquest enllaç: Constelacion esquema. Retallar la circumferència de la constel·lació triada.\nPerforar amb el punxó al centre de cadascun dels punts que simulen els estels de la constel·lació.\nCol·locar la plantilla al centre de la placa i marcar els punts amb un retolador.\nAmb el punxó i una regla, marcar les línies entre els punts seguint l’esquema. Passar diverses vegades el punxó en els dos sentits perquè la línia sigui més visible.\nAplicar una mica de cola en la part posterior del brillant i situar la pedra en el seu lloc amb l’ajuda d’una pinces. Pressionar lleugerament i deixar assecar. Encolar de la mateixa forma tots els brillants de la constel·lació triada seguint l’esquema.\nTallar dos trossos de 20 cm cadascun de cautxú buit de color negre. Posar una mica d’adhesiu en un dels extrems de l’encaix de la placa i introduir el cautxú buit fins a cobrir completament l’encaix. Repetir en l’altre costat.\nCol·locar la tanca muntada gran amb mosquetó de color oro vell a banda i banda del cautxú. Posar el cautxú en el terminal i aixafar un dels costats amb l’ajuda de les alicates planes. Realitzar la mateixa operació amb l’altre costat del terminal i estrènyer bé amb les alicates.\nEncolar un brillant gran al centre de l’estel de metall de color oro vell. Amb l’ajuda d’una anella rodona, col·locar l’estel com a adorn en l’anella del mosquetó per acabar el collaret.\nOne thought on “CONSTELLATION _ necklace”\nRetroenllaç: DIY Statement Constellation Necklace To Rock | Styleoholic


El carrer Almirall Cervera, Barceloneta, serà carrer Pepe Rubianes\nEl carrer de l'Almirall Cervera, a la Barceloneta, serà el carrer de Pepe Rubianes\nL'Ajuntament reconsidera finalment la decisió de dedicar a l'humorista una plaça del nou Paral·lel\nIOSU DE LA TORRE / HELENA LÓPEZ / BARCELONA\nDimecres, 05/04/2017 | Actualitzat el 06/04/2017 a les 20:23 CEST\nEls desitjos de Pepe Rubianes s’han fet realitat. El carrer de l’Almirall Cervera, al barri de la Barceloneta, passarà a anomenar-se de Pepe Rubianes. Després d’haver quedat desestimada l’opció d’una petita plaça al Paral·lel, a l’altura de les Cotxeres Borrell, el lloc escollit respon més a les expectatives que havien expressat les viudes de Rubianes en el vuitè aniversari de la mort del còmic, el març passat.\nLa Ponència del Nomenclàtor va aprovar en la sessió del 13 de març passat sol·licitar al districte de Ciutat Vella el canvi de nom de la via de la Barceloneta, cosa que satisfà la petició del grup d’amics íntims de Rubianes (les 'viudes' de l’artista) de buscar un espai «més dignificat» i al barri preferit de Rubianes, la Barceloneta, per allò de les noies que van a la platja. A més a més, la figura de l’almirall Cervera no ha sigut mai gaire ben vista pels veïns de la Barceloneta.\nRebatejar un carrer ja existent i molt habitat comportarà més feina que batejar-lo ex novo, ja que s’hauran de canviar les adreces de centenars de veïns afectats, circumstància que tradicionalment ha jugat en contra de les peticions populars dels canvis de nom.\nEl periple fins a arribar al que serà el carrer de Pepe Rubianes a Barcelona ha sigut llarg. La decisió de dedicar «algun espai» de la ciutat a l’humorista gallec, mort l’1 de març del 2009, es va prendre aquell mateix mes, època de Jordi Hereu com a alcalde de Barcelona. Segons la normativa no es pot posar el nom de cap personatge a un espai si no fa com a mínim cinc anys de la seva mort. Passat el lustre preceptiu i un cop decidit que Rubianes donaria nom a una de les petites places nascudes de la reforma de l’avinguda del Paral·lel –el lloc que finalment s’ha desestimat–, l’ajuntament va decidir esperar a trobar consens per batejar la resta de placetes sense nom del Paral·lel.\nTot indicava que l’1 de març del 2017 Rubianes tindria la seva placeta al Parl·lel. Però la placa no es va col·locar. ¿Què havia passat? Ho va explicar a aquest diari una de les seves 'viudes': «En una connexió astral, Pepe ens va dir que preferia un lloc a la Barceloneta. Que li agrada la brisa marina i estar a prop de la platja, i que per allà passen més noies, què carall». I els desitjos de Pepe són ordres per a les seves viudes, així que van traslladar la petició a l’alcaldessa Ada Colau. Li van explicar –després d’haver-se aprovat de forma definitiva al desembre l’assignació del nom a la placeta del Paral·lel davant del centre cívic de les Cotxeres Borrell–, que estaven molt agraïts amb el gest, però que aquella placeta els semblava «molt trista» per a Pepe. I que Rubianes els havia dit que preferia un espai a la seva estimada Barceloneta.\nLes coses han anat molt ràpid des d’aleshores. La Ponència del Nomenclàtor va informar favorablement del canvi de nom del carrer de l’Almirall Cervera per dedicar-lo a Rubianes i ara només falta que el districte de Ciutat Vella consumeixi la modificació.\nRubianes busca ara carrer a la Barceloneta\nTemes: Barceloneta Pepe Rubianes


Presentació grups de treball | APEVC\nEls grups de treball apleguen professionals amb interessos comuns.\nLa tasca de reflexió, organització d’activitats, visites, jornades i de producció de materials és una de les activitats més significatives de l'Associació, i permet anar articulant espais d’intercanvi professional i de coneixement. Eventualment, la seva tasca es dóna a conèixer a través de les nostres activitats de formació, de les visites i a través de les publicacions.\nEls grups de treball disposen d'espai per reunir-se al nostre local. També disposen de material informàtic per a la gestió de les seves tasques, així com un espai exclusiu a la web.\nPer participar-hi cal contactar directament amb el grup en el qual s'estigui interessat o comunicar-ho a través del correu electrònic: correu@apevc.org\nEls grups de treball actuals són:\nGrup de paisatge. grupdepaisatge@apevc.cat\nGrup de patrimoni.\nMillora en l’eficiència en l’ús de l’aigua.\nComissió de les Normes Tecnològiques de Jardineria.


Beques de fundacions per a estudis de batxillerat o universitat en l'estranger | Consumer\nBeques de fundacions per a estudis de batxillerat o universitat en l’estranger\nDiverses fundacions concedeixen beques a alumnes de Secundària i universitat per cursar estudis fora d'Espanya\nEstudiar batxillerat en un institut de Canadà o un curs complet a la Universitat de Brown. Aquestes són dos de les possibilitats amb què expliquen els estudiants de Secundària i universitaris gràcies a les beques que concedeixen diverses fundacions privades i que en un moment de crisi, com l’actual, són molt valorades pels joves. Cal estar atents a les convocatòries i els seus requisits. En aquest article es destaquen diverses propostes.\nBatxillerat a Canadà\nEls estudiants que iniciïn primer de Batxillerat el proper curs poden sol·licitar una beca per cursar en un institut canadenc\nEls estudiants de Batxillerat que vulguin perfeccionar els seus coneixements d’anglès “a través de l’aprenentatge, l’adaptació i la convivència en un nou entorn” poden sol·licitar una de les 100 beques que el l Programa Beques Estudia a Canadà concedirà per realitzar primer de Batxillerat en un institut canadenc. Impulsat per la Fundació Amancio Ortega, la sol·licitud d’aquesta primera convocatòria conclou el proper 22 de febrer.\nPoden beneficiar-se els estudiants de 4º d’AIXÒ de centres públics, privats i concertats -queden exclosos els alumnes de centres de titularitat estrangera- que hagin aconseguit una mitjana de 8 punts tant en 3º d’AIXÒ com en la nota final de l’assignatura d’anglès d’aquest curs. Els resultats acadèmics i la situació econòmica familiar seran els dos principals barems per concedir les ajudes.\nLes beques cobreixen les fases de preparació, documentació i informació, els vols i trasllats, els estudis en un institut canadenc, l’allotjament en règim de família, la convalidació dels estudis realitzats a l’estranger i un segur de responsabilitat civil i de salut. L’objectiu d’aquesta iniciativa és promoure la internacionalització entre els alumnes que acaben Secundària, així com “l’intercanvi de coneixements i cultura i l’ampliació en la formació integral”. Tota la informació sobre aquest programa es pot consultar en l’aparatdo de preguntes freqüents de l’assetjo web habilitat per a aquesta convocatòria.\nBeques per estudiar a les universitats de Brown i Wellesley (EUA)\nLes universitats nord-americanes de Brown i Wellesley estan considerades dues de les millors de tot el món. La Fundació Botí manté obertes dues convocatòries per a joves que volen estudiar en alguns d’aquests centres. No obstant això, convé informar-se sobre el procés, ja que la concessió no és immediata, sinó que exigeix matricular-se primer a la universitat i ser admès.\nBeques per estudiar a la Universitat de Brown (Providence). Una vegada que l’estudiant ha sol·licitat una plaça al centre i se li ha acceptat, ha de dirigir-se al departament d’ajuda financera (Financial Aid) per demanar suport econòmic. Si aquest determina que l’alumne necessita l’ajuda -segons criteris federals-, “dirigeix la beca de la Fundació Marcelino Botí a aquest estudiant”, explica la pròpia Fundació.\nBeques per estudiar a la Universitat Wellesley (Massachusetts). El procediment és igual que l’anterior. Primer s’ha de sol·licitar plaça al centre i demanar suport econòmic al departament d’ajuda financera, que determinarà si es compleixen els requisits i dirigirà la beca de la Fundació Marcelino Botí a l’estudiant.\nEstudis de postgrau en països de l’Espai Europeu d’Educació Superior (EEES)\nEs concediran 65 beques per a estudis de màster, doctorat o projectes de formació bàsica en recerca científica i tècnica\nEl proper 11 de febrer es tanca el termini per sol·licitar una de les 65 beques que concedeix l’Obra Social “la Caixa” per cursar estudis de postgrau en universitats o centres d’ensenyament superior de països de l’Espai Europeu d’Educació Superior (EEES). Les Beques Europa estan previstes per a estudis de màster o doctorat o bé projectes de formació bàsica en recerca científica i tècnica, “en funció de l’interès del tema i de la vàlua del candidat”.\nLes bases de la convocatòria contemplen la concessió de beques per al curs 2013-2014 en totes les àrees de coneixement. Quant a les beques, es dirigeixen a graduats universitaris, llicenciats i titulats superiors. La seva durada s’estendrà per un curs, prorrogable a un segon, fins a un màxim de 24 mesos.\nBeques d’estada curta en universitats o centres de recerca brasilers\nLa Fundació Carolina concedirà durant el curs acadèmic 2013-2014 un total de 564 beques per a postgraduats, professors, investigadors, artistes i professionals d’Amèrica Llatina: 413 beques de postgrau, 131 beques de doctorat i 20 beques de mobilitat de professors brasilers.\nEn el cas de les beques de postgrau, se sol·liciten a través de la pàgina web de la Fundació Carolina, on s’aporten totes les dades sobre la formació dels sol·licitants, experiència professional i, si fos necessari, publicacions i projecte.\nLes beques de doctorat estan dirigides a docents de les universitats d’Amèrica Llatina associades amb la Fundació Carolina o al fet que els professors d’aquests centres completin la seva formació posdoctoral (beques d’Estades curtes posdoctorales).\nRespecte a les beques de Formació Permanent per a mobilitat del professorat brasiler, el seu objectiu és “promoure la cooperació cultural i científica entre Brasil i Espanya”. D’aquesta manera, es pretén l’intercanvi de docents d’universitats i investigadors d’organismes de recerca, en estades que oscil·len entre un i tres mesos. Professors brasilers podran realitzar una estada curta a Espanya i docents d’universitats espanyoles podran repetir l’experiència en una universitat o centre de recerca brasiler.\nbeques estudiants estudiar estranger secundària universitat


Set autors proposen recórrer 'Itineraris interiors' en un nou llibre de Fragmenta Set autors proposen recórrer 'Itineraris interiors' en un nou llibre de Fragmenta\n28/06/2019 Set autors proposen recórrer 'Itineraris interiors' en un nou llibre de Fragmenta\nPablo d'Ors, Ruth Galve, Ricardo Pinilla, Cristina Álvarez Puerto, Luis López, Ramon M. Nogués i Lluís Ylla ofereixen algunes intuïcions sobre la recerca interior al llibre Itineraris interiors. L'edició, que inclou sis il·lustracions de Cristina Álvarez Puerto, ha sigut coordinada per Lluís Ylla. El llibre es publica simultàniament en català i en castellà.\nAmb una prosa estilísticament acurada, els set autors conviden a recórrer el camí de la interioritat a través del silenci, la paraula, la saviesa, l'art, la corporalitat, la ciència, l'espai i el temps. Itineraris interiors s'obre amb un capítol de Pablo d'Ors, que posa en relleu la força del silenci previ a l'experiència de la paraula. «¿Què significa viure espiritualment? Simplement, estar viu. En contra del que se sol pensar sobre les persones espirituals —que estan als núvols i viuen fora d'aquest món—, un home o una dona espiritual és precisament aquell o aquella que viu plenament immers en el que és real», hi diu.\nIgnasi Moreta, editor de Fragmenta, creu que el llibre «ofereix un seguit d'intuïcions i experiències amb les quals el lector pot emmirallar-se. En un món que recela de certeses i dogmes, la indagació espiritual es pot beneficiar enormement de l'acompanyament d'altres exploradors de l'esperit. El que ofereix Itineraris interiors és precisament un acompanyament per a l'exploració del món interior.»\nLluís Ylla (Hostalets de Balenyà, 1956) és enginyer superior agrònom i té un postgrau en Direcció General. Ha treballat en l'àmbit de la cooperació internacional i de l'extensió territorial (Intermon Oxfam). Actualment, treballa en el projecte Fundació Jesuïtes Educació, on s'ocupa de temes de planificació, sistemes de qualitat i desenvolupament pedagògic. Així mateix, ha coordinat diversos seminaris sobre pedagogia de la dimensió interior i n'és l'impulsor a les escoles que formen part de la xarxa de la Fundació Jesuïtes Educació. També és l'autor del pròleg d'Itinerari (Fragmenta, 2007), de Marcel Légaut\nPablo d'Ors (Madrid, 1963) és doctor en teologia i escriptor. Des del 2014 és conseller del Pontifici Consell de Cultura del Vaticà per designació del Papa Francesc. A Fragmenta ha publicat ha publicat Sendino se muere (2012), és autor de l'epíleg de Del teu amic musulmà, de Dídac P. Lagarriga (2017), i del de Cómo santa Teresa me acompañó al sufismo (2018), de Mardía Herrero.\nRuth Galve (Barcelona, 1963) és llicenciada en filologia catalana i investiga en l'àmbit de l'expressió oral i la pedagogia de la interioritat. Treballa en el desenvolupament de nous models d'aprenentatge de llengües.\nRicardo Pinilla (Saragossa, 1963) és doctor en filosofia i exerceix com a professor a la Universitat Pontifícia Comillas. Investiga en el camp de l'estètica filosòfica estudiant el potencial vital de la reflexió sobre les arts.\nCristina Álvarez Puerto (Madrid, 1966) és pedagoga, psicomotricista i especialista en psicologia de l'educació. Incorpora l'escriptura i el treball corporal en la seva metodologia i imparteix cursos Espai d'acció I+I.\nLuis López González (Mèrida, 1963) és doctor en psicologia i dirigeix el programa TREVA de relaxació i meditació escolar de l'ICE (UB). Investiga en l'àmbit del cos i del que és corporal (Focusing i Mindfulness).\nRamon M. Nogués (Barcelona, 1937) és catedràtic emèrit de la Unitat d'Antropologia Biològica a la facultat de Ciències i a la de Ciències de l'Educació de la Universitat Autònoma de Barcelona. A Fragmenta Déus, creences i neurones. Un acostament científic a la religió (segona edició: 2019), Cervell i transcendència (segona edició: 2015) i La salut espiritual (2016), i ha tingut cura de l'obra col·lectiva Sobre la vida i la mort. Possibilitats i límits de la intervenció humana (2008).\n18/09/2019 · Presentació del llibre 'Itineraris interiors' a Barcelona\n25/11/2019 · Presentació del llibre 'Itinerarios interiores' a Madrid\n27/03/2020 · SUSPÈS · Cristina Álvarez Puerto dirigirà un espai creatiu a Jaca


Actualitzada 23/07/2021 a les 12:07\nLa setmana que havia de celebrar-se l’Aplec del Caragol, ajornat per la pandèmia, dos penyistes expliquen a ‘Cercle’ la seua relació amb el certamen || Pepe Ibars, un veterà, i Ferran Crespo reviuen les seues experiències\n© Pepe Ibars és tota una institució de l'Aplec.\n© Ferran Crespo pertany a una de les colles més joves.\n© Els Lleidatans - Una foto de la penya Els Lleidatans, davant de la seua característica caseta de fusta, a la qual pertany Pepe Ibars .\nSi preguntéssim què tenen en comú Microsoft i l’Aplec del Caragol molt pocs encertarien la resposta. I és que tant el gegant informàtic com la festa lleidatana es van gestar en un garatge. En el cas de l’Aplec, al taller mecànic Pueyo on, a començaments de la dècada dels anys setanta, “una colla d’amics solien reunir- se els dissabtes al voltant d’una cassola, normalment de caragols”, explica Pepe Ibars, un dels aplequistes més veterans, membre de la comissió de festes de la Fecoll, responsable màxim de les xarangues i un dels fundadors d’una de les penyes més antigues, Els Lleidatans.\nIbars és una enciclopèdia errant de l’Aplec i en recorda els inicis com si fos ahir: “Un dels primers anys, quan encara ho celebràvem al Xoperal, la Diputació de Lleida va muntar una carpa on es jugava a la perra grossa, una espècie de bingo\nlocal en el qual els premis podien ser des d’un poni, passant per uns porquets, una gallina, fins a una cistella de verdures.”\nLa seua llista d’anècdotes és infinita i recorda com un dels membres il·lustres de la seua penya, el polític Josep Antoni Duran Lleida, “celebrava les rodes de premsa al recinte de la colla quan venia a l’Aplec i, per fer una mica de broma, li\nposàvem cebes com si fossin micròfons”.\nI és que la sana alegria i les ganes de passar-s’ho bé són la marca de la casa. “És l’esperit de l’Aplec”, assegura Pepe Ibars, “un espai que exerceix de gresol de la societat lleidatana en la qual, per uns dies, tots pertanyem a la mateixa tribu”. Tant és així que un dels moments que guarda a la memòria amb més afecte és el de veure el que va ser alcalde i president de la Diputació de Lleida Joan Sangenís amb la maça del bombo a la mà, participant com un músic més en\nles xarangues. Després de dos edicions, la passada i l’actual, sense poder celebrar-se a causa de la pandèmia, la il·lusió d’Ibars és que pugui tornar al recinte dels Camps Elisis molt aviat ja que, segons assegura, “hi ha moltes ganes d’Aplec, no passa setmana sense que algú em pari pel carrer i em pregunti com està el tema. A més, la pròxima edició serà un moment especial per recordar no només aquells penyistes morts durant l’any passat, amb la tradicional ofrena floral, sinó tots aquells lleidatans que d’una o una altra manera hagin patit les conseqüències del coronavirus”. Però el futur de l’Aplec està assegurat. Les noves generacions prenen el testimoni dels grans i així ho explica Ferran Crespo, un lleidatà de 32 anys, actualment bomber al parc de Tremp que, des de l’any 2015, part d’una nova penya, l’Aspavil.\nFerran relata que por ta l’Aplec a l’ADN. Ja de nen vivia la festa com a convidat i no hi havia edició en què, amb els seus pares, no recorreguessin el circuit en el qual es trobaven amb amics i familiars penyistes, en concret dos dels seus oncles. No va ser fins que va complir vint anys que, amb el seu grup d’amics, es va incorporar a la Colla La Puput, una de les veteranes. “En aquell moment hi havia llista d’espera per inscriure’n una de nova i vam decidir integrar-nos en aquesta a l’espera que s’obrís la possibilitat de crear la nostra pròpia”, manifesta. Quan es va suspendre la primera edició a causa de la pandèmia, “el desànim va ser gran perquè els dies de l’Aplec són, en molts casos, els únics en els quals coincidim amb amics que no veiem durant l’any i, encara que amb el grup de WhatsApp dels collistes mantenim cert contacte, no és el mateix”, afirma.\nDe l’Aplec, a part de la diversió, el Ferran destaca que “és un punt de trobada intergeneracional i transfronterer que molt pocs esdeveniments anuals tenen, ja que no només reuneix gent de Lleida, sinó que hi ha molts penyistes d’altres llocs que en el seu dia van anar-hi com a convidats i que han decidit continuar formant part de l’univers de l’Aplec”.\nRespecte a l’esdevenidor de la festa, Crespo fa una crida a no perdre la il·lusió ni caure en el desànim, ja que, segons ell augura, “molt aviat tornarem a celebrar la festa gran de Lleida"\nFerran Crespo destaca la capacitat de l’Aplec per unir generacions i diverses procedències\nLa celebració de l’Aplec 2021 estava prevista per aquesta setmana però, al no donar-se les condicions per poder organitzar- lo i seguint les recomanacions de les autoritats sanitàries, la Fecoll l’ha proposat per als propers dies 3, 4 i 5 de setembre si la situació de la pandèmia ha millorat.\nDe tota manera, l’organització ha disposat un programa d’actes per mantenir viu l’esperit de l’Aplec. Sota el lema Al maig, a Lleida, vestim l’Aplec sí o sí, tornen els pacs gastronòmics que ja van oferir amb èxit l’any passat.\nD’altra banda, s’han programat una sèrie d’actes lúdics al recinte de l’antic Mercat del Pla, del 24 al 29 de maig, entre els quals destaquen diferents tastos de productes de proximitat; espectacles musicals amb les actuacions de Jandro, Lo Pau de Ponts i Yung Rajola; un espectacle a càrrec de Moniat’s Show, que recordarà els millors moments de l’Aplec, i una representació a càrrec del Centre de Titelles. I com no podia ser de cap altra manera, el dia 29 es clausurarà aquest atípic Aplec amb la tradicional cercavila protagonitzada per la seua mascota Hèlix.


Viure en un món vulnerable - la Revista\nEditorial, Revista núm. 42\nViure en un món vulnerable\nL’impacte de la COVID-19 ho ha canviat tot. No és la primera vegada que la humanitat viu una pandèmia; al segle XIV la pesta negra va ser també mundial i letal, qui no va morir de la pesta va morir de gana, i Europa va tardar un segle i mig a tornar a tenir la mateixa població que abans de l’arribada del virus; entre 1918 i 1920, just després de la Primera Guerra Mundial, la grip espanyola va matar més de quaranta milions de persones a tot el món, més població que durant els quatre anys de guerra. Convivim amb virus i bacteris des que la humanitat existeix, i només hi ha dues vies per combatre’ls quan són tan letals: o la immunitat de grup —amb un alt preu en vides humanes— o la vacuna.\nLa COVID-19 ha aparegut en plena consolidació de la globalització i tot just superant la greu crisi econòmica del 2008. I ho ha capgirat tot, com mai ho havíem vist les generacions que no vam viure ni la guerra ni la postguerra. Ha aturat l’economia, els transports, ha obligat a replantejar el treball a les escoles, a les universitats, ha portat al límit el sistema de salut…, i ha obligat a un confinament que ha posat a prova emocions, sentiments, relacions i estils de vida. La “nova normalitat” ens obliga a replantejar moltes coses, a repensar també la nostra vida. Quin món ens espera? Aquesta és la pregunta que hem volgut respondre en el reportatge que oferim en aquest número 42 de La Revista de Blanquerna. Quinze experts en salut, comunicació, educació, esport i relacions internacionals expliquen com aquesta pandèmia afectarà aquests àmbits.\nUn grup d’experts de Blanquerna-URL treballa per dibuixar com serà l’ensenyament el curs vinent\nLes universitats, com tots els altres sectors, també han hagut de reinventar noves formes de docència per seguir oferint una educació de qualitat i assegurar la finalització del curs. El curs vinent no serà una excepció en aquesta “nova normalitat”. Un grup d’experts de Blanquerna-URL treballa per dibuixar com serà l’ensenyament el curs vinent, una pedagogia que en el cas de Blanquerna-URL no pot renunciar a la presencialitat, a la personalització, perquè aquest és l’ADN de la institució, però que haurà d’introduir noves formes d’aprenentatge. Ho explica també en aquest número el Dr. Miquel Ángel Prats. Alhora, cal saber aprofitar el paper fonamental de la universitat en el coneixement, la innovació, la recerca i la formació dels ciutadans i professionals per abordar aquest món incert.\nUn apunt final. La COVID-19 ha obligat a avançar una decisió que ja feia temps que era al damunt de la taula: l’edició en línia d’aquesta revista. A partir d’aquest número La Revista de Blanquerna s’editarà només en aquest format, que anirem millorant. Moltes gràcies a tots els nostres lectors. Esperem continuar oferint continguts de qualitat.\nTags: Curs vinent × nova normalitat × presencialitat × Revista online